Vrywilligheid - Maties Alumni
Daar is meer as een manier om by jou alma mater betrokke te bly nadat jy gegradueer het.
Jy kan dit doen deur by een van ons alumni-nasionale klubs of internasionale sentrums aan te sluit of dit selfs te stig. Of om dalk aan ‘n sportaktiwiteit deel te neem wat ooreenstem met jou belangstellings deur ons portuurgroep-aktiwiteite. Of om selfs vrywilligheidswerk te doen deur by ons LoopBaanKafee-praatjie deel te neem. Ons waardeer beslis dat jy van jou tyd afstaan om terug te ploeg van jou tyd en talent aan jou alma mater.
Ons definieer vrywilligersheidswerk as enige aktiwiteit waar jy tyd spandeer, sonder om vergoeding te ontvang, om iets te doen ten bate van die samelewing, die omgewing of iemand (individue of groepe) te bevoordeel, behalwe jou naaste familie.
By die Universiteit Stellenbosch kyk ons toenemend na ons alumni-vrywilligers om die US van môre te help vorm. Alumni-vrywilligers speel ‘n onskatbare rol in alles, van praat met voornemende studente wat dit oorweeg om by die US te studeer, tot die beplanning van alumni-geleenthede regoor die wêreld. Of jy belangstelling toon om voornemende studente te adviseer oor hoekom hulle by die US moet studeer, of te help met streeksprogrammering vir alumni-klubs en -hubs. Of selfs deel te neem aan sportaktiwiteite (soos fietsry of hardloop of selfs wedloop) en sodoende bydra om geld in te samel vir ‘n goeie doel soos ons #Move4Food-veldtog. Die veldtog is ‘n studente-inisiatief wat voedselbanke op Stellenbosch- en Tygerbergkampus wil skep.
Die projek mik hoog met ‘n insamelingsteiken van R10 miljoen (kontant en goedere) om te sorg dat geen US-student ‘n leë maag hoef te ervaar nie.
Die Universiteit Stellenbosch se leuse is Pectora roborant cultus recti. ŉ Goeie opvoeding versterk die gees. A sound education strengthens the spirit. As alumni van die US is jy ‘n bewys dat onderwys die uiteindelike vorm van bemagtiging en transformasie is. Ons alumni inspireer en voorspoedig. Watter beter manier is om aan te hou om die volgende generasie Maties te ondersteun deur deel te neem aan ons alumni-betrokkenheidsprogram? Laat ons weet hoe jy jou alma mater wil steun en ons sal jou beslis so goed as moontlik help.
Aan alle Maties oral – ons wil jou aanmoedig om deel te bly van iets besonders hier by die US – om in kontak te bly deur jou tyd, talent en skat te gee! Kontak ons op alumni@sun.ac.za om jou persoonlike, of professionele prestasies en suksesse met ons te deel. Ons hoor graag van julle almal! Ons is steeds daartoe verbind om ‘n inklusiewe sterk verenigde wêreldgemeenskap van die Universiteit Stellenbosch Alumni te skep, te koester, te ondersteun en te bestuur deur die verlede, die hede en die toekoms te verbind.
Eenkeer ‘n Matie, altyd ‘n Matie!